Publius Sempronius C.f. Tuditanus

Publius Sempronius C.f. Tuditanus (natus saeculo 3 a.C.n., mortuus post annum 200 a.C.n.) vir publicus Romanus fuit.

 Cursus honorum 
Sempronius particeps Secundi Belli Punici erat et tribunus militum anno 216 a.C.n. e clade apud Cannas acceptas se cum paucis Canusium servavitTitus Livius, Ab urbe condita, XXII 50, 4-12. Anno 214 aedilis curulis fuit et secundum LiviumTitus Livius, op.cit., XXIV 47,4 imperio prorogato apud Ariminum certavit. Anno 209 una cum Marco Cornelio M.f. Cethego censor creatus est et Quintum Fabium Maximum principem senatus nominavit. Anno 205 privatus cum imperio contra Philippum V regem Macedonum missus est neque autem eum vicit et cum Philippo rege pacem fecit. Anno 204 cum Cethego consul creatus est et re aeraria confecta et militibus conscriptis in Bruttium iitTitus Livius, op.cit., XXIX 15-16,3. Pro victoria adepta deae Fortunae Primigeniae templum vovit, quod anno 194 dedicatum estTitus Livius, op.cit., XXIX 36,8; XXXIV 53,5. Anno 203 imperio prorogato in Bruttio mansitTitus Livius, op.cit., XXX 1,3; 27,7. Anno 200 legatus una cum Gaio Claudio Ti.f. Nerone et Marco Aemilio Lepido ad regem Ptolemaeum V Aegypti missus est, ut iurgia Aegypti cum Regno Seceucidarum placarentTitus Livius, op.cit., XXXI 2,3-4; Polybius XVI 25,2: 27. Post hanc expeditionem nullum nuntium de eo habemaus. 

 Notae 

 Bibliographia 



Tuditanus, Publius C.f.
Categoria:Senatores
Categoria:Censores